Bâloise
D Bâloise Holding AG isch e Schwizer Versicherigskonzärn mit Sitz z Baasel. Dr Konzärn drätted as Baloise Group uf. Ändi 2020 het er öbbe 7700 Mitarbäiter beschäfdigt und isch dr drittgrösst Schwizer Allbransche-Versicherigsdienstläister für Brivaatpersoone und Undernääme.

Gschicht 

D Basler Versicherungsgesellschaft gegen Feuerschaden isch 1863 noch em Brand vo Glarus gründet worde, under anderem dur dr spööter Generaalstabsachef Rudolf Paravicini. Im Joor 1864 isch s Aagebot vo Füürversichrige mit Lääbes- und Dransbortversichrige ergänzt worde. In de Joor druf si no mee Versicherigssparte drzuechoo.

1962 isch d Bâloise Holding gründet worde. Zur Baloise Group ghööre d Baasler Versichrige Schwiz, die Fondsgsellschaft Baloise Fund Invest (Lux), verschidnigi Immobilie und d Baloise Bank SoBa mit em Hauptsitz z Soledurn.

Zwüsche 2015 und 2019 het d Baasler Versicherig drei nöiji Verwaltigsgeböid uf em Baloise Park lo baue, drunder s Baloise Hoochhuus,m wo 89 Meter hooch isch.

Liddratuur 
 Thomas Bürgin: ‹Sicherheit als Prinzip›: 150 Jahre Baloise. In: Basler Stadtbuch 2013, S. 85-89.

Weblingg 
 Website vo dr Baloise Group
 
 NummerSicher – Das Magazin der Basler Versicherungen

Fuessnoote 

Unternähme (Schwiiz)
Undernääme im Kanton Basel-Stadt